**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST 2021.-2026.**

("Ugovor ododjeli bespovratnih sredstava", u nastavku teksta: Ugovor)

***<Referentni broj Ugovora o* *dodjeli bespovratnih sredstava: xxxxx>***

***<Naziv projekta>***

**Tijelo nadležno za komponentu 1. Gospodarstvo** (u nastavku teksta: NT), **Ministarstvo gospodarstva i održivog razvoja,** Radnička cesta 80, 10 000 Zagreb, Hrvatska, OIB: 19370100881, koje zastupa izv. prof. dr. sc. Davor Filipović, ministar

i

**Provedbeno tijelo** (u nastavku teksta: PT), **Fond za zaštitu okoliša i energetsku učinkovitost,** Radnička cesta 80, 10 000 Zagreb, Hrvatska, OIB: 85828625994, kojeg zastupa Siniša Kukić, dipl. iur., direktor

s jedne strane, i

**Korisnik** bespovratnih sredstava iz Mehanizma za oporavak i otpornost (u nastavku teksta: Mehanizam)

<*Puno službeno ime/naziv i adresa Korisnika>*

*<Pravni oblik>*

*<OIB* >

[financijska institucija kod koje se vodi račun Korisnika i broj računa Korisnika>]

kojeg zastupa <*ime i prezime, funkcija*>

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

***Svrha***

**Članak 1.**

1.1. Svrha ovog Ugovora je dodijeliti bespovratna sredstva Korisniku u svrhu provedbe projekta pod nazivom <*naziv Projekta*> “ (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

***Provedba Projekta***

**Članak 2.**

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih obaveza ugovornih Strana, odnosno do dana raskida Ugovora.

2.2. Razdoblje provedbe Projekta traje od početka obavljanja aktivnosti projekta, počevši od <navesti datum nakon 1. veljače 2020. godine> do dana završetka obavljanja svih predmetnih aktivnosti, a najkasnije <*navesti broj*> (slovima: navesti broj) mjeseci od stupanja Ugovora na snagu.

2.3. Razdoblje prihvatljivosti izdataka je razdoblje unutar kojeg trošak mora biti plaćen da bi bio prihvatljiv za financiranje, u skladu s Općim uvjetima.

2.4. Završni zahtjev za nadoknadom sredstava i Završno izvješće podnose se PT sukladno rokovima koji su definirani Općim uvjetima Ugovora.

2.5. Korisnik podnosi Zahtjev za nadoknadom sredstava, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 (trideset) kalendarskih dana u skladu sa stavkom 3.6. Ugovora.

2.6. Korisnik ima pravo zatražiti plaćanje predujma uz uvjete definirane u stavku 3.8. Ugovora.

***Iznos bespovratnih sredstava, postotak financiranja Projekta i uređenje plaćanja***

**Članak 3.**

3.1. Ukupna vrijednost Projekta se određuje u iznosu *<navesti iznos brojčano>* (slovima: <*navesti iznos*>).

3.2. Ukupni prihvatljivi troškovi projekta iznose *<navesti iznos brojčano>* (slovima: <n*avesti iznos*>), kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <*navesti iznos brojčano*> (slovima: <*navesti iznos*>) što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Najniži iznos izdatka koji se može prikazati u Zahtjevu za nadoknadu sredstava iznosi 1% ukupne vrijednosti projekta kako je navedena u stavku 3.1. ovog članka Ugovora. Navedeno ograničenje se ne primjenjuje pri podnošenju Završnog zahtjeva za nadoknadu sredstava.

3.7. Korisnik je ovlašten podnositi Zahtjeve za nadoknadu sredstava isključivo po metodi nadoknade odnosno isplata prihvatljivih izdataka iz bespovratnih sredstava Korisniku će se vršiti isključivo nakon što ih je Korisnik isplatio.

3.8. Korisnik ima pravo zatražiti plaćanje predujma za aktivnosti koje uključuju nabavu opreme i/ili radove u trenutku kad ima potpisan ugovor i definiran datum dospijeća računa. Ukupni iznos predujma ne može biti viši od 20% iznosa bespovratnih sredstava iz članka 3.3. ovog Ugovora. Kao uvjet za isplatu predujma Korisnik je dužan dostaviti PT-u činidbene garancije za pravdanje predujma na iznos predujma s rokom trajanja (pravdanja) predujma u skladu s minimalnim sadržajem garancije predujma. U slučaju da potražuje iznos predujma veći od iznosa računa potrebno je, uz potpisani ugovor i račun, dostaviti PT-u i dokument kojim opravdava isplatu većeg iznosa (npr. terminsko-financijski plan izvođača).

3.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

***Trajnost projekta i osiguravanje revizijskog traga***

**Članak 4.**

Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se 5 (pet) godina nakon završnog plaćanja Korisniku.

***Partneri***

**Članak 5.**

Korisnik će Projekt provoditi samostalno, bez projektnih partnera.

***Neprihvatljivi izdaci***

**Članak 6.**

6.1.Neprihvatljivi troškovi u sklopu ovog Projekta su:

* Porez na dodanu vrijednost (PDV),
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Proizvodnja, prerada i plasman na tržište duhana i duhanskih proizvoda,
* Trošak povezan s poduzetnicima u teškoćama, u skladu s pravilima Unije o državnim potporama, osim troškova povezanih s poduzetnicima koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama
* Kupnja rabljene opreme,
* Kupnja vozila koja se koriste u svrhu upravljanja operacijom,
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika (npr. otpremnine, nagrade i darovi), u skladu s propisima RH,
* Bonusi za zaposlene,
* Kazne, financijske globe, troškovi povezani s predstečajem, stečajem i likvidacijom,
* Troškovi sudskih i izvansudskih sporova,
* Gubici zbog fluktuacija valutnih tečaja i provizija na valutni tečaj,
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* Troškovi amortizacije,
* Kupoprodaja zemljišta,
* Leasing,
* Izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* Izdatak jamstva koje izdaje banka ili druga financijska institucija,
* Izdaci operacija koje ostvaruju neto prihode za vrijeme provedbe.

6.2. Obzirom da nisu usklađena s načelom „ne nanosi bitnu štetu“, u okviru ovog poziva bespovratna sredstva se ne dodjeljuju za ulaganja u postrojenja za mehaničko-biološku obradu osim u slučaju aktivnosti recikliranja odvojenog otpada poput kompostiranja i anaerobne digestije.

***Neprihvatljive aktivnosti za financiranje iz Mehanizma oporavka i otpornosti***

Članak 7.

Sve mjere u okviru projekta trebale bi biti u skladu s načelom „Ne nanosi bitnu štetu“, u smislu članka 17. Uredbe (EU) 2020/852, u skladu s Tehničkim smjernicama o 'Ne nanosi bitnu štetu“ (2021/C58/01) i uvjetima navedenim u poglavlju 2.14 Uputa za prijavitelje.

***Mjere osiguravanja informiranja, komunikacije i vidljivosti***

**Članak 8.**

Na zahtjev NT i PT, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

***Upravljanje projektnom imovinom***

**Članak 9**.

9.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

9.2. Korisnik je vlasnik stvari nabavljenih u okviru Projekta te nositelj svih drugih prava vezanih uz rezultate Projekta, uključujući prava intelektualnog vlasništva.

***Ostali uvjeti***

**Članak 10.**

10.1. Korisnik je dužan osigurati pristup svim dokumentima, podacima i evidencijama povezanim s Projektom i omogućiti obavljanje provjera na licu mjesta za vrijeme provedbe Projekta, kao i u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za ZNS-ove u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

10.2. Korisnik je obvezan pokrenuti postupak nabave (Ugovora za radove i/ili za nabavu opreme) objavom na odgovarajućim javnim portalima najkasnije u roku od 60 dana od dana donošenja Odluke o financiranju te dostaviti dokaz o objavi elektroničkim putem MINGOR/NT.

10.3*.* Utvrđene ključne točke projekta:

* priprema projektno-tehničke dokumentacije
* izgradnja i opremanje postrojenja
* nadzor radova
* upravljanje projektom
* promidžba i vidljivost

10.4. Korisnik se obvezuje provedbom aktivnosti projekta ostvariti dodatni kapacitet recikliranja otpada od <unijeti količinu> tona/godišnje, smanjiti količinu biootpada koja se odlaže na odlagališta za <unijeti količinu> tona/godišnje te izgraditi/opremiti 1 postrojenje za biološku obradu odvojeno sakupljenog otpada.

10.5*.* Korisnik je dužan u postrojenju za recikliranje tijekom 5 (pet) godina od završnog plaćanja po Ugovoru, koristiti biootpad koji su proizveli izvorni proizvođači otpada - drugi poduzetnici i/ili drugi posjednici (drugi proizvođači otpada i/ili drugi posjednici otpada iz članka 22 i 21. stavak 1. i 3. Zakona o održivom gospodarenju otpadom

*ILI*

Korisnik u postrojenju za proizvodnju OIE tijekom 5 (pet) godina od završnog plaćanja po ugovoru:

* mora proizvoditi bioplin, odnosno održivo biogorivo
* ne smije proizvoditi bioplin/biogorivo proizvedeno iz prehrambenih sirovina
* ne smije proizvoditi bioplin/biogorivo koje podliježe obvezi opskrbe ili miješanja

10.6. Korisnik se obvezuje da se neće prijaviti za ostvarivanje prava na zajamčenu tarifu (zajamčenu otkupnu cijenu) za proizvodnju energije iz obnovljivih izvora.

10.7. Projektni prijedlog sadrži obvezu Korisnika o ishođenju akta ili izmjene postojećeg akta za obavljanje djelatnosti gospodarenja otpadom, i to za djelatnost oporabe biootpada, do trenutka podnošenja završnog ZNS-a

10.8. Korisnik je dužan prijaviti NT i PT svaku izmjenu pravnog statusa u roku od 5 godina od završnog plaćanja po Ugovoru.

10.9. Bespovratna sredstva koja su navedena u članku 3.3. ovog Ugovora predstavljaju <*navesti iznos*>% iznosa ukupno prihvatljivih troškova Projekta iz članka 3.2. ovoga Ugovora. Pojedinačni udjeli za Korisnika definirani su u Prilogu I ovog Ugovora: Opis i proračun Projekta.

10.10. Korisnik tijekom izvršavanja Ugovora podnosi PT sljedeća izvješća: izvješća o napretku, završno izvješće o provedbi projekta (u nastavku teksta: završno izvješće) te izvješće nakon provedbe projekta. Izvješće o napretku, završno izvješće i izvješće nakon provedbe projekta dostavljaju se na obrascu zahtjeva za nadoknadu sredstava koji su Korisniku dostupni putem sustava *eNPOO*.

10.11. NT i PT mogu, u svrhu praćenja napretka provedbe projekata, od korisnika zahtijevati dostavu redovnih ili ad hoc izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje NPOO.

***Komunikacija ugovornih Strana***

**Članak 11.**

11.1. Korisnik, NT i PT koriste sustav *eNPOO* tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo gospodarstva i održivog razvoja, Sektor za EU fondove, Služba za EU projekte iz područja gospodarenja otpadom, Radnička cesta 80, 10000 Zagreb.

NT pisanim putem dostavlja Korisniku podatke o osobi i adresi elektronske pošte za kontakt

Za PT

Fond za zaštitu okoliša i energetsku učinkovitost, Posredničko tijelo – Samostalna služba, Radnička cesta 80, 10000 Zagreb.

PT pisanim putem dostavlja Korisniku podatke o osobi i adresi elektronske pošte za kontakt.

Za Korisnika

< *naziv Korisnika, adresa, adresa elektroničke pošte Korisnika* >

Korisnik pisanim putem dostavlja NT i PT-u podatke o osobi i adresi elektronske pošte za kontakt.

11.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu *eNPOO* druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

***Odredbe o mjerodavnom pravu i rješavanju sporova proizašlih iz Ugovora***

**Članak 12.**

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

***Prilozi***

**Članak 13.**

13.1. Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog III Pravila o financijskim korekcijama

Prilog IV Pravila o provedbi postupaka nabava za neobveznike Zakona o javnoj nabavi

Prilog III dostupan je u sustavu eNPOO u inačici koja je važeća u trenutku predaje projektnog prijedloga.

13.2. Korisnik potpisom ovog Ugovora potvrđuje da se upoznao te da je razumio uvjete ugovora koji su mu u cjelovitom obliku dostupni putem sustava eNPOO te da na njih pristaje.

***Završne odredbe***

**Članak 14.**

Ovaj Ugovor sačinjen je u 3 (tri) istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
|  |  |

|  |  |
| --- | --- |
| **Za Tijelo nadležno za**  **komponentu 1. Gospodarstvo**  **Ministarstvo gospodarstva i**  **održivog razvoja** | **Za Provedbeno tijelo**  **Fond za zaštitu okoliša i**  **energetsku učinkovitost** |
|  |  |
|  |  |
| Ime: izv. prof. dr. sc. Davor Filipović | Ime: Siniša Kukić, dipl. iur. |
| Funkcija: ministar | Funkcija: direktor |
| Potpis: | Potpis: |
| Datum: | Datum: |
|  |  |
| KLASA: | KLASA: |
| URBROJ: | URBROJ: |
|  |  |
|  |  |
| **Za Korisnika** |  |
| <*Naziv Korisnika>* |  |
|  |  |
| Ime: |  |
| Funkcija: |  |
| Potpis: |  |
| Datum: |  |
|  |  |
| |  | | --- | | KLASA: | | URBROJ: | |  |